පවතින ඉඩම් කොල්ලය හේතුවෙන් මේ වන විට හන්තාන රැකගැනීමට නොහැකි තත්ත්වයක් ඇතිව තිබෙන බව මෙම සංවිධානයේ සභාපති ඩී. එම්. එස්. බී. දිසානායක මහතා පවසයි.මහනුවර ඩෙවෝන් හෝටලයේ පැවැති මාධ්‍ය හමුවකදී මේ බැව් අනාවරණය කෙළේය.මෙහි ඉඩම් ලබාදීම හා පවරාදීම් නිත්‍යානුකූල නොවන බව ද දිසානායක මහතා පැවසීය.එමෙන්ම හන්තාන රක්ෂිතයේ ඉඩම් අවිධිමත් හා කූට ලේඛන ඔස්සේ අත්පත් කැර ගැනීම් විශාල වශයෙන් සිදුවන බව ද හෙතෙම කීය.පක්ෂීන් 120 ක් පමණ සිටින හන්තාන රක්ෂිතයේ ඉන් හතක් මෙරටට ආවේණික පක්ෂීන් බව ද, සමනලුන් වර්ග 97 ක් සිටින එහි ආවේණික සමනලුන් වර්ග 05 ක් සිටින බැව් දිසානායක මහතා මෙහිදී පෙන්වා දුන්නේය.‍හන්තාන සුරැකීමේ සංවිධානයේ උපදේශක එස්. පී. ලියනආරච්චි මහතා - හෙක්ටයාර් 1200 ක භූමි ප්‍රමාණයක විහිදී ඇති හන්තාන පරිසර කලාපය තුළ ස්වභාවික වනාන්තර පද්ධතියක් මෙන් තෘණ භූමි කොටසක් ද පවතිනවා.